Arutelu:Kõrgemad kognitiivsed funktsioonid - Vikipeedia, vaba entsüklopeedia

# Arutelu:Kõrgemad kognitiivsed funktsioonid

### Allikas: Vikipeedia

  paluks ära kustutada--Hendrix 18. juuni 2007, kell 14:38 (UTC)

taastasin uuel kujul...--Hendrix 19. juuni 2007, kell 08:34 (UTC)

Kui Sa vaatad nüüd seda kognitiivsete funktsioonide loetelu, kas jääd jätkuvalt enda juurde, et sch korral pole kogn. funktsioonid häirunud?--Ken 19. juuni 2007, kell 08:43 (UTC)

  ja millist siin loetletud funktsioonidest Sa pead sch puhul häirituks? Ütleme, et primaarselt häirituks.--Hendrix 19. juuni 2007, kell 08:52 (UTC)

Nagu ise ütled, mis sch puhul primaarselt kahjustunud on, ei tea. On dopamiinihüpotees, on topograafiline hüpotees jne. Aga - "Sageli nimetatakse neid sihipärase tegutsemise funktsioonideks" - Sa väidad, et psühhoosis inimene suudab sihipäraselt käituda? Miks tal siis piiratud teovõime (=ei suuda oma tegudest aru saada või neid juhtida) on?--Ken 19. juuni 2007, kell 09:05 (UTC)

    hoolimata sellest, et sch haige viibib raskes psühhoosis, ei ole tal raskusi nähtuste olemusest arusaamisega. Ta oskab käsitleda pangaautomaati, oskab end riietada vastavalt ilmastikule, on võimeline arusaama ühiskonna korraldust kirjeldavate pealismõistete tähendusest.

Teovõimetuks tunnistatakse ta reeglina psühhootilise seisundi tõttu - müüb oma maja maha võhivõõrale inimesele, kuna hääled käsivad. Aga maja müümisega saab ta suurepäraselt hakkama, erinevalt oligofreenikust. Sch haige on võimeline sooritama keerulisi finantstehinguid, kuid häälte või luulu tõttu ei saa me tal teinekord seda lubada. Leidurlusluuguga sch võib kõik oma rahad hakkama panna, et osta mingeid vahendeid, et realiseerida oma kõrgelennulisi ideid.--Hendrix 19. juuni 2007, kell 09:19 (UTC)

  "olukorrale vastava käitumisviisi valimine" - jah, võib öelda, et käitumisviisi vastamine ei vasta olukorrale selle pärast, et sch-haige tajub olukorda teistmoodi, aga kas Sina peksaksid televiisori segamini, sest selle kaudu räägitakse Sinuga? Kas Sa lõikaksid endal käe ära, sest seal sees on raadiosaatja? Kas Sa müüksid maja maha, sest seda kästakse teha? Kas Sa loobuksid oma tööst, et täisajaga Vikiga tegeleda? Usun, et mitte (või kui see nii on, siis olen pisut mures). Kui ei, siis võiks arvata, et peale selle, et Sul puuduvad vastavad mõjustuselamused või luululised veendumused, on sul veel midagi, mida võib nimetada sihipärase tegutsemise võimeks. Skisofreenikutel võib (kuigi 100% juhtudest loomulikult ei pea) see võime olla häiritud. --Ken 19. juuni 2007, kell 10:00 (UTC)
    ma võtsin selle sihipärase maha, sest tõesti pisut eksitab. Selge et, sch-l on sihipärane käitumine rängalt häiritud, aga seda häirete tõttu tundeelu, tahteelu, tajumise, mõtlemise sfääris. Ja "olukorrale vastava käitumisviisi valimine" ka väga laia ja ebamäärane väljend. Psühhoosi puhul ei saa juttugi olla adekvaatsest käitumisest.--Hendrix 19. juuni 2007, kell 13:33 (UTC)

Dopamiinihüpotees on ikka veel hüpotees hoolimata oma kõrgest vanusest. Oli see nüüd 1961, mil sellega lagedale tuldi...?

Kas topograafilise hüpoteesi all pead Sa silmas aju struktuuri mõningaid muutusi?

  dopahüpotees on tänapäevaks siiski juba arvestatav teooria. Topograafilise hüpoteesi all mõtlen seda prenataalse rakkude migratsiooni häire hüpoteesi, ei tule praegu kuidagi täpne nimetus meelde. Kui tuleb, ütlen. Aga eks erinevaid hüpoteese ole veel.--Ken 19. juuni 2007, kell 10:00 (UTC)
    arvan siiski, et et see dopa värk hüpoteesi tasemel... Aga ole lahke ja pane kirja, mida tead. Skisofreenia etiopatogeneesist on häbemata vähe kirjutatud... Nii vist nimetatakse, et migratsiooni häire hüpotees--Hendrix 19. juuni 2007, kell 13:33 (UTC)

Välja otsitud andmebaasist "http://et.wikipedia.org../../../k/%C3%B5/r/Arutelu%7EK%C3%B5rgemad_kognitiivsed_funktsioonid_98e7.html"

##### Views

- Artikkel
- Arutelu
- Viimane redaktsioon

##### Otsi